Zlatá priadka

Zlatá priadka je rozprávka od Pavla Dobšinského z prvého zväzku Prostonárodných slovenských povestí. Aj keď slovenská písomná verzia vznikla až v rokoch 1880 až 1883, samotný námet je starší, pretože je súčasťou ľudovej slovesnosti. Rozprávku s rovnakým motívom nachádzame aj u bratov Grimmovcov pod názvom Rumpelstilzchen.

 Dej 

Mladá Hanka má za jednu noc upriasť z konope a slamy zlatú priadzu. Ak sa jej to podarí, môže sa vydať za pána, no ak nie, dajú ju zmárniť. Na pomoc jej prichádza Martinko Klingáč, ktorý ju síce naučí robiť zlatú priadzu, no má podmienku: presne o rok má Hanka buď uhádnuť jeho meno, alebo si ju odvezie na fúriku preč a zoberie si ju za ženu. Martinko Klingáč sa napokon prezradí sám, keď v lese tancuje okolo ohňa a spieva si pesničku, v ktorej spomína svoje meno. Hankin manžel, ktorý ho pri tom spozoruje, prezradí jeho meno ustarostenej Hanke.

 Adaptácie 
V roku 1974 bola v Opuse nahraná dramatizácia rozprávky a v roku 1975 vznikla aj rovnomenná televízna inscenácia.

 Iné 
V roku 2005 bol námet Zlatej priadky použitý vo vianočnej reklame firmy Slovak Telekom.

 Externé odkazy 
Pavol Dobšinský: Zlatá priadka
www.csfd.cz
Reklama s námetom Zlatej priadky

Kategória:Rozprávky
Kategória:Literatúra pre deti a mládež
Kategória:Filmy podľa názvu